
R E F E R A T  D E  A P R O B A R E 
privind aprobarea Organigramei şi a Statului de funcţii 
ale Spitalului Municipal Brad

 
	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a pacienţilor trataţi în cadrul acestui spital este o necesitate şi o prioritate de care trebuie să ţinem seama.
	În conformitate cu prevederile Ordinului nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare, prin adresa nr. 3726/21.03.2025, înregistrată la Primăria Municipiului Brad sub nr. 23214/26.03.2025, însoțită de Hotărârea Comitetului Director nr. 8/ 20.03.2025, Spitalul Municipal Brad a solicitat Consiliului Local al Municipiului Brad aprobarea Organigramei și a Statului de funcții și, implicit, abrogarea Hotărârii Consiliului Local nr. 5/2025, întrucât au intervenit o serie de modificări, astfel:
· desființarea postului vacant de infirmieră, normă întreagă din cadrul Secției Medicină Internă, de la poziția 33 a Statului de funcții și completarea cu ½ normă a postului de infirmieră de la poziția 30 și cu ½ normă a postului vacant de asistent medical generalist debutant, S de la poziția 177 a noului Stat de funcții;
· transformarea postului vacant de asistent medical generalist principal, studii superioare din cadrul Compartimentului ATI de la poziția 104 a Statului de funcții într-un post de asistent medical generalist, studii superioare la aceeași poziție a noului Stat de funcții;
· transformarea postului vacant de asistent medical generalist, PL din cadrul Unității de Transfuzie Sanguină de la poziția 108 a Statului de funcții, într-un post de asistent medical generalist debutant, PL la aceeași poziție a noului Stat de funcții;
· transformarea postului vacant de asistent medical generalist principal, PL, din cadrul Compartimentului Primire Urgențe de la poziția 177 a Statului de funcții, care a fost completat cu ½ normă de la postul de infirmier desființat (poziția 33 a fostului Stat de funcții), într-un post de asistent medical generalist debutant, studii superioare la aceeași poziție a noului Stat de funcții;
· transformarea postului vacant de asistent medical generalist principal, PL din cadrul Compartimentului Primire Urgențe de la poziția nr. 191 a Statului de funcții, într-un post de asistent medical generalist, PL la aceeași poziție a noului Stat de funcții;
· transformarea postului vacant de asistent medical generalist, PL din cadrul Cabinetului de Psihiatrie de la poziția 298 a Statului de funcții, într-un post de asistent medical generalist principal, studii superioare la aceeși poziție a noului Stat de funcții;
· transformarea postului de la poziția 204 a Statului de funcții de asistent medical principal pediatrie în asistent medical principal radiologie la aceeași poziție a noului Stat de funcții, având în vedere Certificatul de absolvire nr. 1664/2021 precum și Avizul anual în specialitatea Radiologie nr. 1837/16.01.2025, pentru buna funcționare a Laboratorului de Radiologie și Imagistică Medicală;
· transformarea postului de la poziția 205 a Statului de funcții de asistent medical generalist principal în asistent medical principal radiologie la aceeași poziție a noului Stat de funcții, având în vedere Certificatul de absolvire nr. 1409/2022 precum și Avizul anual în specialitatea Radiologie nr. 1835/16.01.2025, pentru buna funcționare a Laboratorului de Radiologie și Imagistică Medicală;
· transformarea postului de medic rezident an V, specialitatea dermato-venerologie într-un post de medic specialist, specialitatea dermato-venerologie în cadrul Cabinetului de Dermato-venerologie, poziția 289 a noului Stat de funcții, având în vedere Certificatul de medic specialist nr. 60348;
· transformarea postului de medic rezident an V, specialitatea medicină de urgență într-un post de medic specialist, specialitatea medicină de urgență în cadrul Compartimentului Primire Urgențe, la poziția 174 a noului Stat de funcții, având în vedere Certificatul de medic specialist nr. 60558;
· transformarea postului de medic rezident an V, specialitatea medicină de urgență într-un post de medic specialist, specialitatea medicină de urgență în cadrul Compartimentului Primire Urgențe, la poziția 175 a noului Stat de funcții, având în vedere Certificatul de medic specialist nr. 60820;
    În contextul celor de mai sus și ținând cont de prevederile legale în vigoare, am inițiat prezentul proiect de hotărâre prin care am propus aprobarea Organigramei şi a Statului de funcţii ale Spitalului Municipal Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca, la data intrării în vigoare a prezentei hotărâri, să se abroge prevederile Hotărârii Consiliului Local nr. 5/2025.
În susţinerea proiectului de hotărâre invoc prevederile art. 180 alin. (1) lit. d) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 6 alin. (1) din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. (1) lit. b) din O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din Anexa la H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de Urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, ale H.G. nr.  900/2023 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare, ale art. 107 alin. (1) și alin. (2), art. 41 alin. (3) lit. f) din Legea nr. 53/2003 – Codul Muncii, republicată, cu modificările şi completările ulterioare, ale art. 129 alin. (1), alin. (2) lit. a) și alin. (3) lit. c) din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

